Gewapende rower kritiek gewond in DurbanArgieffoto Kapt. Nqobile Gwala, woordvoerder van die polisie, het gesê ŉ veiligheidswag is in die vroeër oggendure by ŉ onderneming deur vyf mans oorval. “Hulle het hom met ŉ vuurwapen gedreig en hom in ŉ toilet ingedwing en aangesê om stil te bly. Terwyl die verdagtes die rekenaars gesteel het, het die veiligheidswag sy kollega gebel wat tot sy redding gekom het.” Gwala het gesê die veiligheidswag het op die rowers geskiet en een is beseer. “Die ander het met hul buit gevlug.” Chitra Bodasing, woordvoerder van ER24, het gesê die gewapende rower is in ŉ kritieke toestand na ŉ hospitaal geneem. Hy bly onder polisiebewaking. ŉ Saak van gewapende roof is by die Pinetown-polisiestasie aanhangig gemaak.